ئاژانس – ڕاوێژ كامهران
كچه گۆرانیبێژی كورد باران كه یهكێكه له بهناوبانگترین گۆرانیبێژهكانی ئێران و بهرههمهكانی به زمانی فارسییه، ئهو له ساڵی 1988 له مههاباد له دایك بووه و ئێستاش لهگهڵ خانهوادهكهی له وڵاتی كهنهدا دهژی، له دیمانهیهكی ״ئاژانس״دا ئاماژه بهوه دهدات كه پلانی ههیه به كوردی گۆرانی بڵێت و بهرههمێكی هاوبهشیش لهگهڵ هونهرمهند میكائیل بڵاو بكاتهوه.
له ماوهی ڕابردوو قسه لهسهر ئهوه ههبوو كه گۆرانییهكی دوێت لهگهڵ هونهرمهند میكائیل تۆمار بكهیت، ئهو بهرههمه به كوێ گهیشتووه؟
باران: بهڵێ ئهوه ڕاسته كه كارێكی لهو شێوهیهمان به دهستهوهیه، بهڵام نامهوێت تا ئهو كاتهی كارهكه ئهنجام دهدرێت هیچی لهسهر بڵێم بۆ ئهوهی سوپڕایزێك بێت بۆ ههواداران.
كهواته پلانت ههیه به كوردی گۆرانی بڵێیت؟
باران: بهڵێ به دڵنیاییهوه به نیازم به كوردی گۆرانی بڵێم.
له تۆڕه كۆمهڵایهتییهكان گۆرانییهكی هونهرمهند (كهریم كابان)ت وتهوه، ئهو بهرههمه چۆن بوو؟
باران: تهواوی خانهوادهكهم بهتایبهت باوكم زۆر حهز به دهنگی هونهرمهندی گهوره كهریم كابان دهكهن، ههر بۆیه ئهو گۆرانییهم وهك خولیایهك و تایبهت به خانهوادهكهم وت.
چهند جارێك وهك باشترین گۆرانیبێژی فارسی ههڵبژێردراویت، ههستت چییه بهرامبهر بهوه؟
باران: بهڵێ له ساڵانی 2016 و 2017 وهك باشترین گۆرانیبێژ ههڵبژێردرام و خهڵاتێكی دیكهشیان وهك جوانترین گۆرانیبێژی ئێرانی پێ بهخشیم، ئهوهش ههستێكی زۆر ناوازهیه، بهڵام بۆ من كه گۆرانیبێژێكی نوێم ئهم خهڵاتانه وهك تاقیكردنهوهیهك وایه، من زۆر شانازی بهو خهڵاته نێودهوڵهتییانهوه دهكهم.
كهی بهنیازیت بێیته كوردستان؟
باران: من له ئێستادا كار لهسهر ئهلبوومه نوێیهكهم دهكهم، بڕیاره له ساڵی 2017 كۆمهڵێك كۆنسێرت ساز بكهین، ههربۆیه ئێستا كاتی چوونهكهم بۆ كوردستان دیار نییه، بهڵام گهر ههلم بۆ بڕهخسێت حهز دهكهم ههر بهیانی سهردانی كوردستان بكهم، كێ دهزانێت ڕهنگه ئهمساڵ بێمه كوردستان.
ڕۆژانه به چییهوه سهرقاڵیت؟
باران: میوزیك گرنگترین شته له ژیانی مندا، بهڵام بهدهر لهوه سهرقاڵی خوێندنهوهم و جاروبار هۆنراوه یاخود كورتهچیرۆك دهنووسم، جگه لهوهی وێنهش زۆر دهكێشم، زۆر گرنگی به وهرزش دهدهم و بهردهوام دهچمه سهنتهری ڕهشاقه.
پلانت بۆ داهاتووی ژیانت چییه؟
باران: تا ئێستا بیرم لهوه نهكردووهتهوه، من له ئێستادا دهژیم و هێنده بیر له ڕابردوو یاخود داهاتوو ناكهمهوه، ئهوهی گرنگه كه ئێستا ئهوهی پێم دهكرێت ئهنجامی بدهم و خۆم بهرهو پێش بهرم، ئیدی ئهوهی له داهاتوودا ڕوو دهدات خودا بۆ خۆی دهزانێت، بهڵام له داهاتووش ههر دهمهوێت ئهم كهسهی ئێستا بم، نامهوێت بگۆڕێم، بهڵام دهمهوێت باشتر ببم، دهمهوێت هاوكاریی خهڵك بكهم و ستۆدیۆیهكی تایبهت به خۆشم ههبێت و هاوكاریی هونهرمهنده نوێیهكان بكهم.